НАПОРЕДНИ ОДНОСИ МЕЂУ НЕЗАВИСНИМ РЕЧЕНИЦАМА   
ОДЕЉЕЊА: 7/2  
НАСТАВНИЦА: Биљана Пауновић 
Независне реченице се према комуникативној функцији деле на : ОБАВЕШТАЈНЕ, УПИТНЕ, УЗВИЧНЕ, ЖЕЉНЕ И ЗАПОВЕДНЕ.  
Када се у сложеној реченици нађе више независних реченица оне стоје у одређеним напоредним односима.   
1.САСТАВНИ ОДНОС се јавља међу независним реченицама чије радње су паралелне и сагласне. овај однос карактеришу везници: И, ПА, ТЕ, НИ, НИТИ.  
Купили смо цвеће И кренули у посету рођацима.  
Нисмо ишли у посету, ТЕ нисмо куповали цвеће.  
2.РАСТАВНИ ОДНОС се јавља међу независним реченицама које обележавају различите радње од којих ће се реализовати само једна. Везник: ИЛИ  
После школе ићи ћу на клизање ИЛИ  ћу возити ролере.
Или ћемо ићи на екскурзију ИЛИ ћемо путовање одложити за касније. 
3.СУПРОТНИ ОДНОС се јавља међу независним реченицама које обележавају супротне радње. Везници:  А, АЛИ, НЕГО, ВЕЋ, НО.  
Милош је скренуо лево, а ја сам продужио право. 
Много сам учила, но нисам сигурна у своје знање.       
***ЗАПЕТА ЈЕ ОБАВЕЗНА!!!
4.ЗАКЉУЧНИ ОДНОС се јавља у случајевима када се другом реченицом износи закључак који проистиче из прве реченице. Овај однос обележавају закључна речца ДАКЛЕ или израз ПРЕМА ТОМЕ.  
Почела је да дува кошава, ДАКЛЕ, биће веома хладно.   ***ЗАПЕТА ЈЕ ОБАВЕЗНА!!!
У граду је био застој, ПРЕМА ТОМЕ, нисмо могли стићи на време. 
5.ИСКЉУЧНИ ОДНОС се јавља када се садржај друге реченице искључује из онога што означава прва реченица. Везници и везнички спојеви: САМО, ЈЕДИНО, САМО ШТО...
Сви су изашли из учионице, САМО је Маша остала. 
Спремили смо се за пут, ЈЕДИНО ШТО нисмо купили карте.  ***ЗАПЕТА ЈЕ ОБАВЕЗНА!!! 
ПАЖЊА!!! УРАДИТЕ ЗАДАТКЕ У РАДНОЈ СВЕСЦИ НА 73. И 74. СТРАНИ. НЕМОЈТЕ ИХ СЛАТИ НА МЕЈЛ!